I Thisted løb to heste løbsk, og væltede en lygtepæl. Pælen ramte en 64-årig kvinde.

Julen fejres med mange aktiviteter og i gågaden i Thisted, kan børn og barnlige sjæle få sig en tur med en hestevogn. Men torsdag var det lige ved at gå galt på Storegade i Thisted. En hestefører mistede kontrollen over sin hestevogn, og hestene løb løbsk. Vognen væltede en lygtepæl, som ramte en 64-årig kvinde. Det skriver Limfjord Update. Kvinden måtte en tur på Regionshospital Nordjylland i Thisted til check, men hun slap ifølge politiet uden skader.